Édes Napok Budapesten - Life magazin
Kezdőoldal Programok Édes Napok Budapesten
2012. augusztus. 31.
Az idei fesztivál 4 napos. Az első, csütörtöki nap nyílt szakmai nap, melyen a Magyar Édességgyártók Szövetsége a 20. születésnapját ünnepli. A látogatók ezen a napon olcsóbb belépővel jöhetnek be. A tavalyi fesztivál hatalmas szakmai és közönségsikert aratott. Az előzetes jelentkezések és igények alapján, valamint a látogatók jobb, komfortosabb kiszolgálása érdekében idén lényegesen nagyobb területet foglalunk el a Budai Vár területén. Édes Napok autóbuszjárat közlekedik a Clark Ádám tér – Budai Vár – Dózsa György tér – Alagút útvonalon. A fesztivál vendégországa Németország. A csütörtöki napon a Német Nagykövetség és a Német Ipari és Gazdasági Kamara vendégül látja diplomáciai és gazdasági partnereiket, vendégeiket. A Német Turisztikai Hivatal Németországot, mint turisztikai desztinációt mutatja be saját standján a fesztivál minden napján.
A fesztivál fővédnöke Sánta Sándor Úr, a Magyar Édességgyártók Szövetségének elnöke. A tavalyi évben Sarah J. Evans fogadta el meghívásunkat. Díszvendégünk az idén is egy nemzetközileg elismert és népszerű szaktekintély, Chloé Doutre-Roussel. Chloé tanít, kurzusokat tart, konferenciákat szervez, újságokban publikál, saját csokoládé márkát hozott létre. A Fortnum & Mason Háznak, az egyik legkomolyabb londoni kereskedőháznak a szakértője. Az Édes Napok a szakma rangos hazai seregszemléje, amin jelen van az összes jelentős magyar csokoládé- és édességmanufaktúra, a legjobb kereskedők, valamint az ismert hazai és világmárkák. Színvonalas szakmai és családi programjaink mellett olyan szolgáltatásokat is nyújtunk, mely látogatóink tudatos és egészséges édességfogyasztását is szolgálják. Hallgathatunk toxikológiai előadást, konzultálhatunk a jelen lévő fogászati, dietetikai és diabétesz tanácsadókkal. Elegáns koktél-, pezsgő- és borbárok lesznek a fesztivál több területén. Az esték a tavalyihoz hasonlóan a funky, soul, jazzkoncertek, a finom ételek és italok társaságában telnek.
Csokoládészobor készítés – a Nemzeti Galériában csokoládészobrot épít a Csokoládé Akadémia, mely munkát nyomon lehet követni a helyszínen, valamint kivetítőn. Látogatóink vasárnap este a komplett szobrot fel is falhatják